Nordjyllands Politi er stadig til stede ved stadion i Hørby for at undersøge omstændighederne ved en ung mands død.

Lørdag morgen blev en ung mand fundet død på boldbanerne ved Hørby Stadion ved Sæby. Lige siden har Nordjyllands Politi været til stede. De kan endnu ikke fortælle noget om dødsårsagen. - Vi er stadig i gang med undersøgelser der oppe, men der er ikke noget der tyder på, at det er et mistænkeligt dødsfald, fortæller vagtchef ved Nordjyllands Politi, Bruno Brix. Han kan ikke sige mere om mandens identitet eller hvor længe politiet vil være til stede i Hørby. De pårørerende er underrettet.